דף עבודה מספר 2

### מסכת סוכה פרק ב משנה א

# הישן תחת המיטה בסוכה

**הַיָּשֵׁן תַּחַת הַמִּטָּה בַּסֻּכָּה -**

**לֹא יָצָא יְדֵי חוֹבָתוֹ.**

**אָמַר רַבִּי יְהוּדָה:**

**נוֹהֲגִין הָיִינוּ שֶׁהָיִינוּ יְשֵׁנִים תַּחַת הַמִּטָּה בִּפְנֵי הַזְּקֵנִים וְלֹא אָמְרוּ לָנוּ דָּבָר.**

**אָמַר רַבִּי שִׁמְעוֹן:**

**מַעֲשֶׂה בְּטָבִי, עַבְדּוֹ שֶׁל רַבָּן גַּמְלִיאֵל, שֶׁהָיָה יָשֵׁן תַּחַת הַמִּטָּה.**

**וְאָמַר לָהֶן רַבָּן גַּמְלִיאֵל לַזְּקֵנִים:**

**רְאִיתֶם טָבִי עַבְדִּי שֶׁהוּא תַלְמִיד חָכָם וְיוֹדֵעַ שֶׁעֲבָדִים פְּטוּרִים מִן הַסֻּכָּה -**

**לְפִיכָךְ יָשֵׁן הוּא תַחַת הַמִּטָּה.**

**וּלְפִי דַּרְכֵּנוּ לָמַדְנוּ,**

**שֶׁהַיָּשֵׁן תַּחַת הַמִּטָּה לֹא יָצָא יְדֵי חוֹבָתוֹ.**

**משימה 1:**

סמנו במשנה באדום את כל שמות התנאים המופיעים בה.

**משימה 2**:

המשפט הראשון במשנה מורכב ממקרה ו**דין**:

הַיָּשֵׁן תַּחַת הַמִּטָּה בַּסֻּכָּה,

**לֹא יָצָא יְדֵי חוֹבָתוֹ**.

1. המקרה שבו עוסקת המשנה הוא: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. לדעת תנא קמא (התנא הראשון שנזכר במשנה) **הדין** במקרה זה הוא: \_\_\_\_\_\_\_\_\_\_\_\_.
3. אדם שישן תחת מיטה בתוך הסוכה לא קיים מצוַת סוכה כי הוא ישן / לא ישן תחת הסכך.

**משימה 3**:

סמנו את הפירוש הנכון:

מי שישן תַּחַת הַמִּטָּה בַּסֻּכָּה – לֹא יָצָא יְדֵי חוֹבָתוֹ.

1. לא יֵצא מהסוכה כל החג.
2. לא יֵצא מהסוכה עד שיתעורר.
3. לא קיים את מצוַת סוכה.
4. לא קיים את החובה לברך על הסוכה.

**משימה 4**:

אָמַר רַבִּי יְהוּדָה:

נוֹהֲגִין הָיִינוּ שֶׁהָיִינוּ יְשֵׁנִים תַּחַת הַמִּטָּה בִּפְנֵי הַזְּקֵנִים וְלֹא אָמְרוּ לָנוּ דָּבָר.

מחקו את המיותר:

מכך שהזקנים לא אמרו שום דבר כשראו אנשים ישנים תחת המיטה / מחוץ לסוכה, למד רבי יהודה שמותר / אסור לישון תחת המיטה בסוכה.

**משימה 5:**

דברי רבי שמעון כוללים:

**מעשה, אמירה של רבן גמליאל על המעשה ומסקנה של רבי שמעון**.

1. **המעשה**:

מַעֲשֶׂה בְּטָבִי, עַבְדּוֹ שֶׁל רַבָּן גַּמְלִיאֵל, שֶׁהָיָה יָשֵׁן תַּחַת הַמִּטָּה.

1. על מי מסופר המעשה?

2. מה היה המעשה?

1. **האמירה של רבן גמליאל**:

וְאָמַר לָהֶן רַבָּן גַּמְלִיאֵל לַזְּקֵנִים: רְאִיתֶם טָבִי עַבְדִּי שֶׁהוּא תַלְמִיד חָכָם וְיוֹדֵעַ שֶׁעֲבָדִים פְּטוּרִים מִן הַסֻּכָּה - לְפִיכָךְ יָשֵׁן הוּא תַחַת הַמִּטָּה.

רבן גמליאל הסביר לזקנים (החכמים) מדוע טבי ישן תחת המיטה.

לפי דבריו של רבן גמליאל: מדוע מותר לטבי לישון תחת המיטה בסוכה?

סמנו את התשובה הנכונה:

1. מפני שהוא תלמיד חכם.
2. מפני שהוא עבד גוי, ועבד גוי פטור ממצוַת סוכה.
3. מפני שלכל אדם מותר לישון תחת המיטה.
4. **מסקנתו של רבי שמעון מהמעשה**:

וּלְפִי דַּרְכֵּנוּ לָמַדְנוּ, שֶׁהַיָּשֵׁן תַּחַת הַמִּטָּה לֹא יָצָא יְדֵי חוֹבָתוֹ.

השלימו את החסר (הֵעָזרו בתרמילון):

מכך שרבן גמליאל אמר שהסיבה של\_\_\_ העבד מותר היה לישון תחת המיטה היא שעבדים \_\_\_\_\_\_ ממצוַת סוכה, למד רבי שמעון שלמי שחייב במצוַת סוכה, \_\_\_\_ לישון \_\_\_\_\_\_\_\_\_\_ בסוכה.

(**תרמילון**: פטורים, תחת המיטה, אסור, טבי.)

1. לסיכום:

לדעת רבי יהודה: מותר / אסור לישון תחת המיטה בסוכה.

לדעת רבי שמעון: מותר / אסור לישון תחת המיטה בסוכה.